### APSTIPRINĀTS

Iepirkuma komisijas

2018.gada 28.decembra sēdē,

 protokols Nr.1



ATKLĀTA KONKURSA

„Medicīnas iekārtu un sistēmu piederumu/aksesuāru/instrumentu piegāde, apmaiņa un remonts”

NOLIKUMS

Iepirkuma identifikācijas numurs - R1S 2018/IEP-164

***I VISPĀRĪGĀ INFORMĀCIJA***

1. **Iepirkuma identifikācijas numurs*:*** *R1S 2018/IEP-164*
2. **Pasūtītājs:**

SIA “Rīgas 1.slimnīca”

Reģistrācijas Nr. 40003439279

Adrese: Rīga, Bruņinieku iela 5k-2, LV–1001

Tālrunis +371 67366288; fakss +371 67378880.

1. **Iepirkuma priekšmets:**
	1. nolikuma 3.pielikumā “Tehniskā specifikācija” minēto medicīnas iekārtu un sistēmu piederumu/aksesuāru/instrumentu piegāde, apmaiņa un remonts saskaņā ar iepirkuma nolikuma, t.sk., vispārīgās vienošanās (4.pielikums), nosacījumiem. Iepirkuma ietvaros Pasūtītājs iepērk atkārtoti lietojamas preces, piem., manšetes, vakumsūkņu trauki, zobārstniecības iekārtu pievadi, ultrasonogrāfijas zondes, elektroķirurģijas piederumus un instrumentus;
	2. CPV kods – 33000000-0, papildu kods- 50000000-5;
	3. iepirkuma priekšmets netiek dalīts daļās. Piedāvājums ir iesniedzams par vienu vai vairākām Tehniskajā specifikācijā minētajām pozīcijām. Piedāvājums ir iesniedzams par visām 3.pielikumā attiecīgajā pozīcijā uzskaitītajām iekārtu grupām;
	4. maksimālā kopējā vispārīgās vienošanās darbības laikā sniegto pakalpojumu un veikto piegāžu līgumcena – 140 000,00 EUR bez PVN.
2. **Vispārīgās vienošanās darbības laiks un vieta:**
	1. vispārīgās vienošanās darbības laiks – 36 (trīsdesmit seši) kalendārie mēneši no vispārīgās vienošanās noslēgšanas brīža vai līdz nolikuma 3.4.punktā minētās summas sasniegšanai, atkarībā no tā, kurš no nosacījumiem iestājas pirmais;
	2. pakalpojumu sniegšanas/ preču piegādes vieta: SIA “Rīgas 1.slimnīca”, Rīgā, Bruņinieku ielā 5k-2.
3. **Iepirkuma komisija** - konkursu organizē un realizē SIA “Rīgas 1.slimnīca” valdes izveidota iepirkuma komisija.
4. **Pasūtītāja kontaktpersona:**
	1. SIA “Rīgas 1.slimnīca” Iepirkumu nodaļas vadītājs M.Pukinskis, tālr. 67366288; e-pasts: martins.pukinskis@1slimnica.lv;
	2. kontaktpersona iepirkuma laikā sniedz tikai organizatorisku informāciju.
5. **Pretendenta iespējas iepazīties un saņemt konkursa nolikumu:**
	1. Pretendents var iepazīties ar nolikumu Pasūtītāja tīmekļvietnē <http://www.1slimnica.lv/> (sadaļā „Iepirkumi”) un Elektronisko iepirkumu sistēmas (turpmāk - EIS) e-konkursu apakšsistēmas vietnē: <https://www.eis.gov.lv/EKEIS/Supplier/>;
	2. ja laikus tiek pieprasīta papildu informācija par iepirkuma procedūras dokumentos iekļautajām prasībām, Pasūtītājs to sniedz 5 (piecu) darba dienu laikā no pieprasījuma saņemšanas, bet ne vēlāk kā 6 (sešas) kalendārās dienas pirms piedāvājumu iesniegšanas termiņa beigām. Ieinteresēto piegādātāju pieprasītā papildu informācija vienlaikus ar papildu informācijas nosūtīšanu (elektroniski un/vai pa faksu, un/vai pa pastu) ieinteresētajam piegādātājam, kas uzdevis jautājumu un ievietota e-konkursu apakšsistēmā vietnē: <https://www.eis.gov.lv/EKEIS/Supplier/> kur pieejami iepirkuma procedūras dokumenti. Pretendentiem ir pienākums sekot informācijai, kas tiks publicēta par šo iepirkumu e-konkursu apakšsistēmā vietnē, kur pieejama iepirkuma procedūras dokumenti. Ja minētās ziņas Pasūtītājs ir ievietojis <https://www.eis.gov.lv/EKEIS/Supplier/>, tiek uzskatīts, ka ieinteresētā persona ir saņēmusi papildu informāciju;
	3. ja jautājums saņemts ārpus Pasūtītāja noteiktā darba laika (t.i., pirmdiena-piektdiena 08:00-16:30), tad tas tiek uzskatīts par saņemtu nākamajā darba dienā;
	4. ar nolikumu un tā pielikumiem drukātā veidā, kuri ir nolikuma neatņemamas sastāvdaļas, var iepazīties katru darba dienu no plkst. 8:00 līdz plkst. 16:00 Pasūtītāja telpās: slimnīcas administrācijas telpās, Rīgā, Bruņinieku ielā 5k-2, korpusā Nr.2, 21.kabinetā (3.stāvā), iepriekš piesakoties pie nolikumā norādītās kontaktpersonas.
6. **Piedāvājumu iesniegšanas un atvēršanas vieta, datums, laiks un kārtība**
	1. saskaņā ar Publisko iepirkumu likuma (turpmāk – PIL) 39.panta pirmo daļu piedāvājumi ir iesniedzami tikai elektroniski, izmantojot EIS e-konkursu apakšsistēmu;
	2. lai Pretendents iesniegtu piedāvājumu EIS e-pasūtījumu apakšsistēmā rīkotā iepirkuma procedūrā, tas reģistrējas EIS (reģistrācijas informāciju sk. šeit: <https://www.eis.gov.lv/EIS/Publications/PublicationView.aspx?PublicationId=4&systemCode=CORE>) vai piedāvājumu e-konkursu apakšsistēmā iesniedz, izmantojot citu informācijas sistēmu, kas paredzēta elektroniskai piedāvājumu iesniegšanai un kas ir spējīga sadarboties ar e-konkursu apakšsistēmu atbilstoši to normatīvo aktu regulējumam, kas nosaka elektroniskai pieteikumu un piedāvājumu iesniegšanai izmantojamo informācijas sistēmu tehniskās prasības;
	3. piedāvājums jāiesniedz elektroniski, izmantojot EIS e-konkursu apakšsistēmu **līdz 2019.gada 29.janvārim plkst. 10:00**;
	4. komisija atver elektroniski iesniegtos piedāvājumus tūlīt pēc piedāvājumu iesniegšanas termiņa beigām. Piedāvājumu elektroniska atvēršana paredzēta 2019.gada 29.janvārī plkst.10:00;
	5. ārpus EIS e-konkursu apakšsistēmas iesniegtie piedāvājumi netiks pieņemti un neatvērti tiks nosūtīti atpakaļ iesniedzējam;
	6. piedāvājumu atvēršanas sanāksmē var piedalīties visi Pretendenti vai to pārstāvji. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā;
	7. piedāvājumu atvēršanas sanāksme notiks 2019.gada 29.janvārī plkst.10:00 Pasūtītāja telpās, Rīgā, Bruņinieku ielā 5k-2, korpusā Nr.2, 3.stāvā, 21.kab.;
	8. piedāvājumu atvēršana notiek, izmantojot Valsts reģionālās attīstības aģentūras tīmekļvietnē pieejamos rīkus piedāvājumu elektroniskai saņemšanai;
	9. piedāvājumus atver vienlaikus elektroniskajā informācijas sistēmā, nosaucot vai pircēja profilā publicējot Pretendentu, piedāvājuma iesniegšanas datumu un laiku un piedāvāto cenu.

***II PIEDĀVĀJUMA NOFORMĒJUMS UN SATURS***

1. **Piedāvājuma noformējuma prasības**:
	1. Piedāvājums jāiesniedz elektroniski EIS e-konkursu apakšsistēmā, izmantojot vienu no šādiem veidiem:
		1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
		2. elektroniski aizpildāmos dokumentus elektroniski sagatavojot ārpus e‑konkursu apakšsistēmas un pievienojot atbilstošajām prasībām (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);
		3. elektroniski sagatavoto piedāvājumu šifrējot ārpus e‑konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
2. **Piedāvājuma sagatavošana**:
	1. pieteikuma veidlapa (1.pielikums) un apliecinājums par neatkarīgi izstrādātu piedāvājumu (2.pielikums) saskaņā ar e-konkursu apakšsistēmā iepirkuma procedūras profilam pievienotajām dokumentu veidnēm **jāaizpilda tikai elektroniski** un jāpievieno tam paredzētajā iepirkuma procedūras profila sadaļā;
	2. **iesniedzot piedāvājumu, Pretendents to paraksta ar drošu elektronisko parakstu un laika zīmogu** vai ar **EIS piedāvāto elektronisko parakstu**. Pretendents pēc saviem ieskatiem pieteikumu un apliecinājumu par neatkarīgi izstrādātu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta Pretendentu pārstāvēt tiesīgā persona, pievienojot pārstāvību apliecinošu dokumentu (piemēram, pilnvaru);
	3. Pretendents piedāvājumu iesniedz latviešu valodā. Ja Pretendents iesniedz dokumentus svešvalodā, tiem jāpievieno paraksttiesīgās vai pilnvarotās personas (pievienojot pilnvaru) apliecināts tulkojums latviešu valodā;
	4. piedāvājumam pilnībā jāatbilst nolikumā un tā pielikumos minētajām prasībām. Visi piedāvājuma pielikumi ir tā neatņemamas sastāvdaļas.
3. Pretendents pirms piedāvājuma iesniegšanas termiņa beigām var grozīt vai atsaukt iesniegto piedāvājumu.
4. Visai Pretendenta piedāvājumā sniegtajai informācijai ir jābūt patiesai. Ja Pasūtītāja iepirkuma komisijai (turpmāk – Komisija) rodas šaubas par Pretendenta piedāvājumā sniegto informācijas patiesību vai dokumenta autentiskumu, tai ir tiesības pieprasīt, lai, Pretendents apstiprina informācijas patiesību un/vai uzrāda apstiprinoša dokumenta oriģinālu vai iesniedz normatīvajos aktos noteiktajā kārtībā apliecinātu dokumenta kopiju.
5. Pretendentam nolikuma 12.punktā minētie dokumenti ir jāiesniedz Komisijas norādītajā termiņā.

***III Nosacījumi PRETENDENTA dalībai IEPIRKUMĀ***

***un IESNIEDZAMIE dokumenti***

1. Komisija neizskata Pretendenta piedāvājumu un izslēdz Pretendentu no turpmākās dalības iepirkuma procedūrā, ja Pretendents atbilst PIL 42.panta pirmajā daļā noteiktajiem izslēgšanas nosacījumiem. Pasūtītājs izslēgšanas nosacījumu pārbaudi veic PIL 42.pantā noteiktajā kārtībā, ņemot vērā PIL 42.panta trešajā, ceturtajā, piektajā, septītajā daļā noteikto.
2. **Prasības attiecībā uz Pretendenta atbilstību profesionālās darbības veikšanai:**
	1. Pretendents, personālsabiedrība un visi personālsabiedrības biedri (*ja piedāvājumu iesniedz personālsabiedrība*) vai visi personu apvienības dalībnieki (ja piedāvājumu iesniedz personu apvienība), kā arī apakšuzņēmēji (*ja Pretendents plāno piesaistīt apakšuzņēmējus*) normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā ārvalstīs.
	2. Pretendentam ir piedāvātās preces ražotāja autorizācija iepirkuma līguma izpildei vai piedāvātās preces ražotāja apliecinājums, ka piedāvātās preces ir saderīgas ar attiecīgo iekārtu grupu.
3. **Iesniedzamo dokumentu saraksts:**
	1. pieteikums dalībai iepirkumā (sagatavots atbilstoši iepirkuma nolikuma 1.pielikumam). Pieteikumā Pretendents norāda Tehniskajā specifikācijā (3.pielikums) minētās pozīcijas, kuru ietvaros piedāvā sniegt pakalpojumu/ piegādāt preces;
	2. dokuments, kas apliecina piedāvājumu parakstījušās personas tiesības pārstāvēt Pretendentu. Dokuments nav jāiesniedz, ja Pasūtītājs minēto informāciju var iegūt no Uzņēmumu reģistra;
	3. apliecinājums par neatkarīgi izstrādātu piedāvājumu (sagatavots atbilstoši iepirkuma nolikuma 2.pielikumam). Ja pieteikumu dalībai konkursā iesniedz personu apvienība, apliecinājumu aizpilda visas personas, kas ietilpst apvienībā;
	4. ja Pretendents ir reģistrēts citā valstī, jāiesniedz attiecīgajā valstī izsniegta uzņēmuma reģistrācijas apliecības vai izziņa (-s), kas apliecina, ka Pretendents, personu grupas dalībnieki, personālsabiedrības dalībnieki un apakšuzņēmēji ir reģistrēti likumā noteiktajā kārtībā. *Par Latvijas Republikā reģistrētu Pretendentu komisija pārbaudīs informāciju Uzņēmuma reģistra interneta mājaslapā www.ur.gov.lv;*
	5. ārvalstīs reģistrēts vai dzīvojošs Pretendents ir tiesīgs iesniegt attiecīgās ārvalsts kompetentās institūcijas izziņu, kas apliecina, ka uz Pretendentu nav attiecināmi PIL 42.panta pirmajā daļā noteiktie izslēgšanas nosacījumi (*saskaņā ar Publisko iepirkumu likuma 41.panta trešo daļu ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja vien izziņas vai dokumenta izdevējs nav norādījis īsāku tā derīguma termiņu*);
	6. Pretendents ir tiesīgs iesniegt attiecīgās ārvalsts kompetentās institūcijas izziņu, kas apliecina, ka uz Pretendenta ārvalstu amatpersonu, kura ir Pretendenta valdes vai padomes loceklis, pārstāvēttiesīgā persona vai prokūrists, vai persona, kura ir pilnvarota pārstāvēt Pretendentu darbībās, kas saistītas ar filiāli, nav attiecināmi PIL 42.panta pirmās daļas 1.punktā noteiktie izslēgšanas nosacījumi (*saskaņā ar Publisko iepirkumu likuma 41.panta trešo daļu ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja vien izziņas vai dokumenta izdevējs nav norādījis īsāku tā derīguma termiņu*);
	7. brīvā formā sagatavota informācija par to, vai Pretendenta uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam (*mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro. Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro*);
	8. Pretendents ir tiesīgs iesniegt *Eiropas vienoto iepirkuma procedūras dokumentu* kā sākotnējo pierādījumu atbilstībai paziņojumā par līgumu vai nolikumā noteiktajām Pretendentu atlases prasībām. Ja Pretendents izvēlējies iesniegt Eiropas vienoto iepirkuma procedūras dokumentu[[1]](#footnote-1), lai apliecinātu, ka tas atbilst paziņojumā par līgumu vai nolikumā noteiktajām Pretendentu atlases prasībām, tas iesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai nolikumā noteiktajām prasībām, un par tā norādīto apakšuzņēmēju, kurš veic vismaz 10 % (desmit procenti) no Piegādes līguma vērtības. Personu apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. *Pretendents var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza. Ja Pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst atklāta konkursa Nolikumā noteiktajām pretendentu atlases prasībām, Komisija jebkurā brīdī iepirkuma procedūras laikā var lūgt Pretendentam iesniegt visus vai daļu no dokumentiem, kas apliecina atbilstību nolikumā noteiktajām Pretendentu atlases prasībām*;
	9. ja Pretendents pieaicina apakšuzņēmēju, tad Pretendents iesniedz dokumentāru apliecinājumu (piemēram - sadarbības līgumu) par apakšuzņēmēja piedalīšanos līguma izpildē, kā arī norāda apakšuzņēmējam nododamo darbu apjomu;
	10. piedāvātās preces ražotāja izsniegta autorizācijas vēstule vai piedāvātās preces ražotāja apliecinājums, ka piedāvātās preces ir saderīgas ar attiecīgo iekārtu grupu (skatīt 3.pielikumu).

***IV Piedāvājumu vērtēšana***

1. Piedāvājumu izvērtēšanu iepirkumu komisija veic šādā kārtībā:
	1. piedāvājuma noformējuma pārbaude saskaņā ar nolikuma II nodaļas prasībām. Ja iepirkuma komisija vērtēšanas procesā konstatēs tādu piedāvājuma neatbilstību nolikuma II nodaļas prasībām, kura var ietekmēt turpmāko lēmumu pieņemšanu attiecībā uz Pretendentu, iepirkuma komisija var pieņemt lēmumu par piedāvājuma tālāku nevērtēšanu;
	2. Pretendentu atlase:
		1. iepirkuma komisija pārbauda, vai Pretendents ir iesniedzis visus nolikuma III nodaļā pieprasītos dokumentus un tie atbilst nolikuma III nodaļā noteiktajiem kritērijiem;
		2. ja nav iesniegts kāds no nolikuma III nodaļā norādītajiem dokumentiem vai to saturs neatbilst nolikuma prasībām vai piedāvājums aizpildīts nepilnīgi, Pretendents tiek izslēgts no turpmākās dalības iepirkumā un piedāvājums tālāk netiek vērtēts;
2. Komisija ir tiesīga piedāvājumu atbilstības pārbaudi veikt tikai Pretendentam, kuram būtu piešķiramas vispārīgās vienošanās slēgšanas tiesības.
3. Komisija pēc saviem ieskatiem nepieciešamības gadījumā ir tiesīga izvēlēties citu Pretendentu iesniegto piedāvājumu vērtēšanas posmu secību, lai iespējami efektīvākā un īsākā laikā izvērtētu konkursā iesniegtos piedāvājumus. Piemērojot citu piedāvājuma posmu vērtēšanas secību, jebkurā gadījumā Komisija ievēro nolikumā izvirzītās prasības un PIL 2.pantā ietvertos likuma mērķus.
4. Komisija par Pretendentu, kuram būtu piešķiramas vispārīgās vienošanās slēgšanas tiesības, pārbauda, vai uz Pretendentu nav attiecināmi PIL 42.pantā minētie izslēgšanas nosacījumi, nepieciešamo informāciju iegūstot no EIS (*attiecībā uz Latvijā reģistrētiem Pretendentiem*). Pretendentam tiek piešķirtas vispārīgās vienošanās slēgšanas tiesības, ja nolikuma minētajā kārtībā saņemtā informācija apliecina, ka uz Pretendentu nav attiecināmi PIL 42.pantā minētie izslēgšanas nosacījumi.

***V VISPĀRĪGĀ VIENOŠANĀS UN IEPIRKUMA LĪGUMS***

1. Pasūtītājs slēdz vispārīgo vienošanos (4.pielikums) ar visiem Pretendentiem, kuri atbilst nolikuma prasībām.
2. Uz vispārīgās vienošanās pamata Pretendentiem tiks piešķirtas tiesības slēgt īstenošanas līgumus par kopējo vispārīgās vienošanās summu (140 000,00 EUR bez PVN).
3. Individuāls pasūtījums vispārīgās vienošanās darbības laikā tiks veikts atbilstoši pasūtītāja nepieciešamībai.
4. Finanšu piedāvājumu iesniegšanas kārtība vispārīgās vienošanās darbības laikā:
	1. Pasūtītājs nosūta pieprasījumu elektroniski uz visu piegādātāju, kuriem iepirkuma ietvaros attiecīgajā pozīcijā ir piešķirtas tiesības piegādāt preces/ sniegt pakalpojumus, vispārīgajā vienošanās norādītajām e-pasta adresēm;
	2. piegādātājs 3 darba dienu laikā uz Pasūtītāja e-pastu nosūta piedāvājumu, tajā ietverot, piedāvātās preces/ pakalpojuma cenu un īsu aprakstu, t.sk., norādot garantiju;
	3. Pasūtītājs, nodrošinot PIL 2.pantā noteikto mērķu ievērošanu, apkopo saņemtos piedāvājumus un informē piegādātājus par rezultātiem;
	4. piedāvājumu izvēles kritēriju Pasūtītājs nosaka katram pasūtītījumam atsevišķi (zemākā cena vai saimnieciski izdevīgākais).
5. Iepirkuma līguma noslēgšanas kārtību un nepieciešamību nosaka pats Pasūtītājs katrā atsevišķajā pasūtījumā.
6. Piegādātājam ir tiesības vispārīgās vienošanās laikā mainīt piegādājāmo preču/ sniedzamo pakalpojumu klāstu, ja piegādātājam mainās preču ražotājs. Šajā gadījumā ir noformējama atseviška vienošanās.
7. Grozījumi vispārīgajā vienošanās un iepirkuma līgumā ir veicami, ievērojot Publisko iepirkumu likumu 61.panta noteikumus.
8. Gadījumā, ja iepirkuma uzvarētājs nav ieradies parakstīt vispārīgo vienošanos un iepirkuma līgumu pasūtītāja noteiktajā termiņā, kas nav īsāks par trīs darba dienām, vai arī nav iesniedzis nolikumā noteiktajā kārtībā pieprasīto dokumentu, pasūtītājam ir tiesības uzskatīt, ka Pretendents ir atteicies no vispārīgās vienošanās.
9. Trīs darba dienu laikā pēc lēmuma par iepirkuma rezultātiem pieņemšanas visi Pretendenti rakstiski tiks informēti par pieņemto lēmumu.

***VI KOMISIJAS TIESĪBAS UN PIENĀKUMI***

1. **Komisijas tiesības un pienākumi:**
	1. Piedāvājumu izvērtēšanu veic Komisija. Komisija ir tiesīga pieaicināt ekspertu (-us).
	2. Komisijai ir tiesības atteikties no tālākas piedāvājuma izvērtēšanas, ja tiek konstatēts, ka piedāvājums neatbilst kādai no šajā atklātā konkursā noteiktajām prasībām, un šāda neatbilstība ir tāda, kas apdraud Publisko iepirkumu likuma 2.pantā minēto principu ievērošanu.
	3. Pēc piedāvājumu izvērtēšanas Komisija pieņem vienu no šādiem lēmumiem:
		1. piešķirt vispārīgās vienošanās slēgšanas tiesības;
		2. par atklāta konkursa izbeigšanu, neizvēloties nevienu no Pretendentiem, ja atklātā konkursā nav iesniegti piedāvājumi, vai arī iesniegtie piedāvājumi neatbilst noteiktajām prasībām.
	4. Pasūtītājs var jebkurā brīdī pārtraukt iepirkuma procedūru, ja tam ir objektīvs pamatojums.
	5. Ja Komisijai rodas šaubas par Pretendenta piedāvājumā sniegto informācijas patiesību vai dokumenta autentiskumu, tai ir tiesības pieprasīt, lai Pretendents apstiprina informācijas patiesību un/vai uzrāda apstiprinošā dokumenta oriģinālu vai iesniedz normatīvajos aktos noteiktā kārtībā apliecinātu dokumenta kopiju.
	6. Visas pārējās Komisijas tiesības un pienākumus, kas nav atrunāti šajā Nolikumā, regulē PIL un citi spēkā esošie normatīvie akti.

***VII PRETENDENTU, IEINTERESĒTO PIEGĀDĀTĀJU***

***TIESĪBAS UN PIENĀKUMI***

1. **Pretendentu tiesības un pienākumi:**
	1. Pretendenti, iesniedzot piedāvājumu, vienlaikus apņemas ievērot visus noteiktos nosacījumus, t.sk., dokumentu noformēšanā un iesniegšanā un precīzi ievērot nolikumā, tā pielikumos, tai skaitā līgumprojektā, noteiktās prasības.
	2. Pretendentam ir pienākums sniegt atbildes uz Komisijas pieprasījumiem par papildu informāciju Komisijas norādītajā termiņā. Ja Pretendents nesniedz atbildi uz Komisijas uzdotajiem jautājumiem Komisijas norādītajā termiņā, Komisijai ir tiesības izslēgt Pretendentu no turpmākas dalības iepirkuma procedūrā.
	3. Nolikuma prasībās un tā pielikumos ietvertā informācija ir izmantojama vienīgi šīs iepirkuma procedūras ietvaros, un Pretendents nav tiesīgs to izmantot citiem mērķiem.

***VIII CITI NOTEIKUMI***

1. Citas saistības attiecībā uz atklāta konkursa norisi, kas nav atrunātas šajā nolikumā, nosakāmas saskaņā ar Latvijas Republikā spēkā esošiem normatīvajiem aktiem.
2. Nolikumam pievienoti šādi pielikumi:
3. pielikums − Pieteikuma veidlapa par piedalīšanos atklātā konkursā;
4. pielikums – Apliecinājums par neatkarīgi izstrādātu piedāvājumu;
5. pielikums - Tehniskā specifikācija;
6. pielikums – Vispārīgās vienošanās projekts.

Iepirkuma komisijas priekšsēdētāja A.Dūdele

1. Eiropas vienoto iepirkuma procedūras dokumentu var aizpildīt šeit: <https://ec.europa.eu/growth/tools-databases/espd/filter?lang=lv> vai arī lejupielādējot un aizpildot MS Word dokumenta 2. pielikumu: <http://www.iub.gov.lv/sites/default/files/upload/1_LV_annexe_acte_autonome_part1_v4.doc> [↑](#footnote-ref-1)